(6)
 С Делегиран регламент (ЕС) 2021/630 на Комисията (4) се определят случаите и условията, при които определени нискорискови стоки, включително съставни продукти, могат да бъдат освободени от официален контрол на граничните контролни пунктове, и се определят правила за извършването на специален официален контрол върху тези стоки. С Делегиран регламент (ЕС) 2021/630 се заличават разпоредбите на Решение 2007/275/ЕО на Комисията (5), с които съставните продукти се освобождават от официален контрол на граничните контролни пунктове. Настоящият регламент заменя останалите разпоредби на Решение 2007/275/ЕО относно съставните продукти, подлежащи на официален контрол на граничните контролни пунктове. Поради това с цел да се гарантира правна сигурност и яснота Решение 2007/275/ЕО следва да бъде отменено.
 (7)
 Тъй като Делегиран регламент (ЕС) 2021/630 се прилага от 21 април 2021 г., настоящият регламент следва да се прилага от същата дата.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Предмет и приложно поле
 С настоящия регламент се установяват списъците на животни, продукти от животински произход, зародишни продукти, странични животински продукти и производни продукти, съставни продукти, сено и слама, които подлежат на официален контрол на граничните контролни пунктове в съответствие Регламент (ЕС) 2017/625, и се посочват техните кодове от Комбинираната номенклатура.
 Член 2
 Определения
 За целите на настоящия регламент се прилагат следните определения:
 1.
 „съставен продукт“ означава съставен продукт съгласно определението в член 2, точка 14 от Делегиран регламент (ЕС) 2019/625;
 2.
 „необработена свинска четина“ означава необработена свинска четина съгласно определението в точка 33 от приложение I към Регламент (ЕС) No 142/2011 на Комисията (6);
 3.
 „необработени пера и части от пера“ означава непреработени пера и части от пера съгласно определението в точка 30 от приложение I към Регламент (ЕС) No 142/2011;
 4.
 „необработени косми“ означава необработени косми съгласно определението в точка 32 от приложение I към Регламент (ЕС) No 142/2011;
 5.
 „междинен продукт“ означава междинен продукт съгласно определението в точка 35 от приложение I към Регламент (ЕС) No 142/2011;
 6.
 „обработени кожи“ означава обработени кожи съгласно определението в точка 28 от приложение I към Регламент (ЕС) No 142/2011;
 7.
 „необработена вълна“ означава необработена вълна съгласно определението в точка 31 от приложение I към Регламент (ЕС) No 142/2011.
 Член 3
 Официален контрол на животните и стоките, изброени в приложението
 Животните, продуктите от животински произход, зародишните продукти, страничните животински продукти и производните продукти, съставните продукти, сеното и сламата, изброени в приложението към настоящия регламент, подлежат на официален контрол на граничните контролни пунктове в съответствие с Регламент (ЕС) 2017/625.
 Член 4
 Отмяна
 1. Регламент за изпълнение (ЕС) 2019/2007 и Решение 2007/275/ЕО се отменят, считано от 21 април 2021 г.
 2. Позоваванията на посочените отменени актове се считат за позовавания на настоящия регламент.
 Член 5
 Влизане в сила и прилагане
 Настоящият регламент влиза в сила на третия ден след деня на публикуването му в Официален вестник на Европейския съюз.
 Той се прилага от 21 април 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на